text: буланжерит (фалькманит, иенерит) күрделі сульфидтерге жататын минерал. француз тау инженері буланженің құрметіне аталған. химиялық формуласы pb5sb4s11. құрамына қоспа түрінде мыс, темір, мырыш енеді. сингониясы моноклиндік ұзынша кристалдар, ұсақ түйірлі немесе талшықты масса құрайды. түсі сұр, қара, металдай жылтыр. қатт. 2,5 3, меншікті салмағы 6,23 г/см3. гидротермальдық қорғасын-мырыш кендерінде кездеседі. тотығу белдемінде тез бұзылып, церусситке (pbcо3) немесе сүрме гидроксидіне алмасады. қоры мол кен орындарын қорғасын кені ретінде қолдануға болады.